EPG ตั้ง “Aeroklas Europe BV” ลุยคลังสินค้า-โลจิสติกส์ เจาะตลาดยุโรป
EPG จัดตั้งบริษัทย่อย “Aeroklas Europe BV” บริการคลังสินค้า-โลจิสติกส์-ตัวแทนขายอุปกรณ์ตกแต่งยานยนต์ให้แก่ผู้ผลิตยานยนต์ในยุโรป คาดเปิดบริการไตรมาส 1 ปีบัญชี 2565/2566 (เม.ย.-มิ.ย.65)
EPG จัดตั้งบริษัทย่อย “Aeroklas Europe BV” บริการคลังสินค้า-โลจิสติกส์-ตัวแทนขายอุปกรณ์ตกแต่งยานยนต์ให้แก่ผู้ผลิตยานยนต์ในยุโรป
17 มี.ค. 2565

บริษัท อีสเทิร์นโพลีเมอร์ กรุ๊ป จำกัด (มหาชน) หรือ EPG ระบุว่า ที่ประชุมคณะกรรมการบริษัทฯ วันที่ 17 มีนาคม 2565 ได้มีมติอนุมัติให้ Aeroklas Australia Pty. Ltd. ซึ่งเป็นบริษัทย่อยของบริษัทจัดตั้งบริษัทย่อยใหม่ คือ Aeroklas Europe BV ในประเทศเนเธอร์แลนด์ เพื่อดำเนินกิจการให้บริการคลังสินค้าและโลจิสติกส์ รวมถึงเป็นตัวแทนจำหน่ายชิ้นส่วนอุปกรณ์และตกแต่งยานยนต์ให้แก่ผู้ผลิตยานยนต์ในยุโรปในรูปแบบ OEM และ After Market ทุนจดทะเบียน 10,000 ยูโร
ทั้งนี้คาดว่าจะเริ่มดำเนินการจัดตั้งบริษัทในเดือนเมษายน 2565 และเปิดดำเนินกิจการภายในไตรมาส 1 ปีบัญชี 2565/2566 (เมษายน 2565 – มิถุนายน 2565) สำหรับผลประโยชน์ที่คาดว่าจะเกิดขึ้น คือ ลดต้นทุนในการจัดส่งสินค้าแก่กลุ่มประเทศยุโรป สร้างความมั่นใจแก่ลูกค้าในห่วงโซ่อุปทาน และขยายฐานลูกค้าใหม่ในยุโรปทั้งกลุ่มลูกค้า OEM และ Aftermarket